**排灣族讀者劇場劇本**

kisapuy a takec

山羌取火

kasicuayan tjineljevan a i kacauwan ‚ sa matjaliyav aravac a kadjunangan katua gadu a namalimu ‚ mavilad a marekacaucau a sema gadu a i Tjaimumu katua i Parasidjan

“ pai ! pecungwu ! patagilju a kamesa tu tjakanen” semekawulj a vulengt ta rukesakesa a namavilad a sema Parasidjan a caucaw. ”

“ aidriva…….! namatjeveng sa maqevutjanga tja padjekecan ‚kemudanga? ”pacun a rukesakesa ta padjekecan a namaqevutjanga‚marekutj sa ikakemeljang turi kemudanga timadju.kinemenem tiyamadju turi patagiljanga a keman ta namatjaq a kakanen.

qadjav tuki makapidalj a kemakan ta namatjaq a kakanena caucaw i Parasidjan ‚manu pacun timadju ta liyulj i kalevelevan na i Tjaimumu .

“pavcunu! pavcunu!pecungucungu a caucaw i Tjaimumu‚maqatitjen a vaik a kipadjekeccan ”

ljakuwa pacun tiyamadju ta tjineljevan a maru ljavek a pasamelapa a zaljum ‚.ikakemeljang ta msudraman a pivarung

qemepu a vulemget ta mareka kalaingan ‚ sa cemeged ta mareka qemuzimuzip a maljavar i Tjumapaljapaljay

kasicuwayan ‚ maqati a maljavar a caucaw katua qemuzimuzip ‚ navenarung a caucaw tu kiqaung ta marekaqemuzimuzip ‚ a vaik a kisapuy a sema Tjaimumu .

“timu a niyapinaqaljay a mareka niyakaka a qemuzimuzip ‚ ayatuwa namaqevu a niya padjekeccan ta tjineljevan ‚ nekanga a sapuy a niya sikesa niya sikingidu .” dremengal a vulenget nacaucaw a qivu.

“napacun amen ta liyulj i Tjaimumu tatitav ‚ ljakuwa neka niya valain a tjemelju ta namaya ta ljavek a pasamelapa a zaljum”! ‚aya pasemalav a kalaingan navulenget.

“tjaljakudralan aken ta qemuzimuzipanga ‚ ljakuwa ikaken a makadjadjas a kulima ta zaman .”! sangasangasan a qivu a cumay.

“tjaljamacaqu aken a ljemanguy ‚ ljakuwa nuljemanguy aken ‚i taladj ta zaljum a kukula , maqevutj auta a sapuy.”! qivu a likuljav a kitjavililj ta cumay..

“tjaljaladruqan a ku tequng ‚ tiyakenay a vaik a sema Tjaimumu ‚ maqati sipacaing a zaman niynadju a pituwa ku tequng.”! semalu a takec sa ljemanguy a sema Tjaimumu .

kadjemaljun a takec i Tjaimumu ‚ sipacaing a zaman a katjesapuyan pituwa tequng a tjaraita naseTjaimumu a caucaw ‚ sa cikel a takec a. sema Parasidjan .

“a－－!masupiculanga ken ta ku zeliyan ‚ tima maqati a pusaladj tjanuwaken?”palamu ki djemaljun a takec.‚.ayatuwa kedri a kinacavacavan，masupicul ta zeliyan sa malimuk a takec ‚ sa maqevutj a sapuy nazaman.

“patjatjauvalitu a nutequng.tucu‚.sanumakakisapuyanga parepacikeluanga nutequng.” pasemalav a pulingav ta takec katuwa venan ‚ mavananga a nakitjauvalit ta tequng a ladruwadruq na takec a venan a vaik a kisapuy ‚manasika izuwanga sapuy nacaucaw a se Parasidjan .

“aidriva－! tukinabulay aicu a taqung.” pacun a venan ta saljingulan itua zaljum samali a venan ta kinasawuqaljay a kinakemudan nimadju ‚ kinemenem tu ikanga a pacikel ta tequng natakec ‚ manasika ladruwadruq a tequng navenan ‚ sa drikidrikitj a tequng natakec.

山羌取火

從前，世界被洪水淹沒時，人們逃到了大姆姆山和巴拉西丹山避難。

「好!就起火開始烹煮我們要吃的食物吧!」逃到巴拉西丹山族人的國王吩咐廚司。

「糟糕!火種被弄濕而熄滅了，怎麼辦?」。廚司發現火種熄滅後，害怕得不知所措，並且想著就要開始生吃食物。

不知道吃了幾天的生食，在巴拉西丹山的人們，突然看見大姆姆山有縷縷的炊煙，慢慢地升上天空。

「看! 看! 大姆姆山那邊有人在起火，我們可以前往去取火種。」

但是面對水災後如同海洋一般廣闊的水面，內心失望地不知該如何。

國王集合大臣並邀請動物們，到日湯真山開會。

從前，人類和動物之間是可以互相交談，而人類想請動物們前往大姆姆山取火。

「我們最敬愛的動物兄弟姊妹們，因為火種在水災的時候熄滅了，我們已經沒有火可以煮食，可以取暖。」人類的國王嘆息的說道。

「昨天我們有看到大姆姆山有裊裊的炊煙，但我們沒有能力渡過如海洋般廣闊的水域。」國王的大臣這樣子敘述。

「雖然在動物界我最巨大，但是我的手掌無法抓住火把。」台灣黑熊首先表態。

「我最會游泳，但是當我游泳時，四隻腳都在水裡，火會熄滅。」雲豹接在台灣黑熊之後發言。

「我的犄角最長，讓我去大姆姆山，可以請他們把火把綁在我的犄角上山羌同意之後就游泳前往大姆姆山。

山羌到達大姆姆山，讓大姆姆山的人將已點火的火把各一支，分別牢牢地繫在犄角上。

「啊―!我疲倦的沒有力氣了，有誰能幫幫我?」山羌快到達時，因軀幹瘦小無法承受疲倦，而沉到水裡面，火把的火也因此熄滅了。

「你們現在交換犄角，取完火後再互相歸還!」靈媒交代山羌和水鹿之後，就由水鹿以和山羌交換來長長的犄角前去取火。所以，巴拉西丹山的人類從此就有了火。

「阿呀!這個犄角怎麼這麼美麗!」水鹿看到水中有著長長的犄角的倒影的自己，是如此的美麗，心想就不要把犄角還給山羌，這就是為什麼水鹿的犄角長長的，而山羌的犄角短短的的由來。